Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 84

(3) ha a tanuló lassúbb egyéni haladási üteme megkívánja. Az (1) esetben ki kell dolgozni a teljes moduláris projekt alapú tanulási útmutatót, amely tartalmazza az összes, az előzőekben felsorolt tartalmi elemet (új fejlesztése). A (2) esetben egyszerűen beilleszthető a modulba a választott másik projekt (csere). Ügyelni kell azonban arra, hogy az új projekt tartalmazza azoknak a kompetenciáknak a fejlesztését, amelyek a szakmacsoportban előírtak, valamint igazodjon az időtartam, és mérhető legyen az eredeti projekt során elsajátítandó összes kompetencia. Ha valamelyik hiányzik, át kell alakítani a hiányzó kompetencia eléréséhez a részletes projektmunkatervtől kezdve a többi elemet (bővítés) és a változtatást fel kell tüntetni az összefoglaló, tájékoztató megfelelő részeinél is. A (3) esetben a tanulók egyéni fejlesztési tervének megfelelően a választott következő moduláris projekt alapú útmutató projektjének (projektjeinek) azokat az elemeit kell megváltoztatni (bővítés), amelyek annak a kompetenciának a megszerzését segítik, amelyet a tanuló a korábbi projektben nem szerzett meg. Ilyen elemek lehetnek részben vagy egészben: az Összefoglaló, tájékoztatóban rögzített Mérendő kompetenciák, Fejlesztendő/Kapcsolódó kompetenciák. Ennek megfelelően változnak a részletes projektmunkatervből az ismerettartalmak, feladatok, szükséges eszközök, anyagok, A végrehajtás módja – különös tekintettel a csak ajánlott rendelkezésre álló időtartamra. Megfelelően kell megfogalmazni a Teljesítés kritériumát és a biztonsági előírásokat is. Ezt követően át kell tekinteni, hogyan bontható tovább a részletes projektmunkaterv Tanulási projektleírásokra (a projektfeladatoknak megfelelően a bővített tanulói tevékenységek meghatározása) és a tanulási tevékenységeket támogató elemeket is ki kell dolgozni (Információs lap, Önellenőrzési feladat, Megoldókulcs). A Teljesítményértékelés első része is átalakítandó: a Tanulói teljesítményértékelő lap az átalakított projekt fő tevékenységeit tartalmazza. 2006/79/II. szám A Tanári teljesítményértékelő lap(ok) nem változtatható részei: a kompetencia betűjele, száma, megnevezése, mert ennek egyezni kell az Összefoglaló, tájékoztató részben felsorolt kompetenciákkal. Amennyiben a tanuló a Tanári teljesítményértékelő lap szerint nem sajátította el a kitűzött kompetenciát, annak fejlesztését és mérését be kell építeni a képzési idő alatt más projektbe (lásd:

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes